ai4bharat/Pralekha huggingface dataset:
যুবওক্রীড়াবিষয়কমন্ত্রক
পুণেতে ওয়াই-২০ পরামর্শ সংক্রান্ত চতুর্থ বৈঠকের উদ্বোধন করেছেন কেন্দ্রীয় যুব বিষয়ক ও ক্রীড়া মন্ত্রী শ্রী অনুরাগ সিং ঠাকুর
পুণে, ১১ মার্চ, ২০২৩
পুণের সিম্বায়োসিস ইন্টারন্যাশনাল ইউনিভার্সিটি -তে ওয়াই-২০ পরামর্শ সংক্রান্ত চতুর্থ বৈঠকের উদ্বোধনী অধিবেশনে প্রধান অতিথি হিসাবে উপস্থিত ছিলেন কেন্দ্রীয় যুব বিষয়ক ও ক্রীড়া এবং তথ্য ও সম্প্রচার মন্ত্রী শ্রী অনুরাগ সিং ঠাকুর। কেন্দ্রীয় যুব বিষয়ক ও ক্রীড়া মন্ত্রক এই বৈঠকের অন্যতম আয়োজক। বৈঠকের উদ্বোধন করে শ্রী ঠাকুর বলেন, বিশ্বের বৃহত্তম গাড়ি শিল্প এবং বৈদ্যুতিন সংস্থাগুলির কেন্দ্র পুণেতে এসে তিনি আনন্দিত। মহারাষ্ট্রের সাংস্কৃতিক রাজধানী হিসাবে পরিচিত এই শহরকে শিক্ষার গুরুত্বপূর্ণ কেন্দ্র হিসাবে উল্লেখ করা অত্যুক্তি হবে না। এই শহরে ১০টি বিশ্ববিদ্যালয় এবং ১০০টিরও বেশি শিক্ষা প্রতিষ্ঠান রয়েছে। তাই, ওয়াই-২০ বৈঠক আয়োজন করার ক্ষেত্রে এই শহর যোগ্যতম।
মন্ত্রী আরও বলেন, আজকের আলোচনায় ৪৪টি দেশের ৯৭ জন ছাত্রছাত্রী রয়েছেন। এছাড়াও, ৭২ জন ছাত্রছাত্রী ৩৬টি বিভিন্ন প্রতিযোগিতায় বিজয়ী হয়ে এই অনুষ্ঠানে যোগ দিয়েছেন। জি-২০ গোষ্ঠীর সভাপতিত্বের দায়িত্ব ভারত পাওয়ায় আমরা সকলেই গর্বিত। তাঁর দপ্তর মর্যাদাপূর্ণ ওয়াই-২০ শীর্ষ সম্মেলন আয়োজনের দায়িত্ব পেয়েছে। এই সম্মেলনে ৫টি গুরুত্বপূর্ণ বিষয়কে চিহ্নিত করা হয়েছে। বর্তমান যুগের পরিবর্তিত সময়ে এই বিষয়গুলি অত্যন্ত প্রাসঙ্গিক। আন্তর্জাতিক স্তরে শান্তি ও বিভিন্ন বিবাদ মীমাংসায় ভারত সক্রিয় ভূমিকা পালন করছে। নিরস্ত্রীকরণ সহ রাষ্ট্রসংঘের শান্তি উদ্যোগে ভারত আরও সক্রিয় অংশ নিচ্ছে। যুবসম্প্রদায়ের সক্রিয় অংশগ্রহণের মধ্য দিয়ে আমাদের সমাজ ও মানবজাতি যেসব সমস্যাগুলির সম্মুখীন, সেগুলির সমাধান সম্ভব হবে। একবিংশ শতাব্দী যাতে আমাদেরই হয়, স্বামী বিবেকানন্দের সেই স্বপ্ন পূরণ করতে হবে। অমৃতকাল থেকে স্বর্ণীমকালে আমরা এগিয়ে চলেছি। এই যাত্রায় যুবসম্প্রদায়ের ভূমিকা অত্যন্ত গুরুত্বপূর্ণ।
অনুষ্ঠানের মূল ভাষণ দিয়েছেন স্ট্র্যাটেজিক ফোরসাইট গ্রুপের সভাপতি ডঃ সন্দীপ ওয়াসলেকর। তিনি বলেন, আজ সারা বিশ্ব যুদ্ধ ছাড়া থাকতে পারছে না, যা রূঢ় বাস্তব। অথচ বিশ্ব জুড়ে যুদ্ধ পরিস্থিতি সৃষ্টি হলে আমাদের সভ্যতা ধ্বংস হয়ে যাবে। তাই, বিশ্বে শান্তি ফিরিয়ে আনতে যুবসম্প্রদায়ের গুরুত্বপূর্ণ ভূমিকা রয়েছে। এসআইইউ – এর আচার্য অধ্যাপক ডঃ এসবি মজুমদার বলেন, এমন একটা দিন আসবে, যখন বিভিন্ন দেশের মধ্যে কোনও সীমানা থাকবে না। পৃথিবীতে কোনও যুদ্ধ থাকবে না।
PG/CB/SB
(Visitor Counter : 72
কেন্দ্রীয়মন্ত্রিসভা
বৈদ্যুতিন বা ই-সিগারেট নিষিদ্ধ করার সিদ্ধান্তে অনুমোদন দিল কেন্দ্রীয় মন্ত্রিসভা
নয়াদিল্লি, ১৮ সেপ্টেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে বৈদ্যুতিন বা ই-সিগারেট নিষিদ্ধ করতে গৃহীত সিদ্ধান্তে অনুমোদন দেওয়া হল। এর ফলে, বৈদ্যুতিন সিগারেট উৎপাদন, আমদানি, রপ্তানি, বিক্রি, বিলি-বন্টন, মজুত করা এবং বিজ্ঞাপন দেওয়া নিষিদ্ধ হল।
বৈদ্যুতিন সিগারেট ব্যাটারি-চালিত একটি যন্ত্র যেখানে সিগারেটের নেশার জিনিস নিকোটিনের একটি মিশ্রণ থাকে। এই মিশ্রণটি উত্তপ্ত হলে সেখান থেকে এরোসল তৈরি হয়। বৈদ্যুতিন সিগারেটের আওতায় নিকোটিনের জাতীয় সমস্ত পণ্য, গরম করে না পুড়িয়ে নেশার জিনিস, বৈদ্যুতিন হুঁকা সহ বিভিন্ন নেশার দ্রব্য অন্তর্ভুক্ত। এই পণ্যগুলি দেখতে খুবই আকর্ষণীয় এবং বিভিন্ন ধরনের গন্ধযুক্ত। উন্নয়নশীল দেশগুলির তরুণ এবং শিশুদের মধ্যে এর চাহিদা ক্রমবর্ধমান।
এই অনুমোদনের ফলে বৈদ্যুতিন বা ই-সিগারেটের উৎপাদন, আমদানি, রপ্তানি, বিলি-বন্টন, এবং অনলাইন ও অফলাইনে বিজ্ঞাপনের কাজে কেউ জড়িত থাকলে তার সর্বোচ্চ এক বছর কারাদণ্ড অথবা ১ লক্ষ টাকা পর্যন্ত জরিমানা অথবা দুটিই একসঙ্গে কার্যকর হবে। কেউ যদি এই অপরাধ দ্বিতীয়বারও করেন, সেক্ষেত্রে তার সর্বোচ্চ তিন বছরের কারাদণ্ড এবং ৫ লক্ষ টাকা জরিমানা হবে। কেউ যদি বৈদ্যুতিন বা ই-সিগারেট মজুত করেন, সেক্ষেত্রে তার ৬ মাসের কারাদণ্ড অথবা ৫০ হাজার টাকা জরিমানা অথবা দুটিই একসঙ্গে কার্যকর হবে।
যাদের কাছে বৈদ্যুতিন বা ই-সিগারেট মজুত রয়েছে মন্ত্রিসভার এই অনুমোদনের ফলে তাদের কত পরিমাণ সিগারেট মজুত আছে সেটি ঘোষণা করে নিকটবর্তী থানায় জমা দিতে হবে। এই অনুমোদনের ফলে থানার সাব-ইন্সপেক্টর ই-সিগারেট ব্যবহারের বিরুদ্ধে ব্যবস্থা নিতে পারবেন। কেন্দ্র অথবা রাজ্য সরকারগুলি এই অধ্যাদেশ কার্যকর করার জন্য সমমর্যাদার অন্য আধিকারিককেও এই দায়িত্ব দিতে পারে।
SSS/CB/DM
(Visitor Counter : 149
প্রধানমন্ত্রীরদপ্তর
জলগাও দুর্ঘটনায় ক্ষতিগ্রস্তদের প্রধানমন্ত্রীর এককালীন আর্থিক সহায়তা
নতুন দিল্লি, ১৫ই ফেব্রুয়ারী, ২০২১
প্রধানমন্ত্রী শ্রী নরেন্দ্র মোদী মহারাষ্ট্রের জলগাওতে ট্রাক দুর্ঘটনায় ক্ষতিগ্রস্তদের এককালীন সাহায্য দেবার প্রস্তাব অনুমোদন করেছেন।
এক ট্যুইট বার্তায় প্রধানমন্ত্রীর দপ্তর থেকে বলা হয়েছে, “ প্রধানমন্ত্রী @narendramodi মহারাষ্ট্রের জলগাওতে মর্মান্তিক ট্রাক দুর্ঘটনায় নিহতদের নিকটাত্মীয়কে প্রধানমন্ত্রীর জাতীয় ত্রাণ তহবিল থেকে এককালীন ২ লক্ষ টাকা সাহায্যর প্রস্তাব অনুমোদন করেছেন। গুরুতর আহতদের ৫০,০০০টাকা দেওয়া হবে। “
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভার অর্থনৈতিক বিষয়ক কমিটি খরিফ শস্যের ২০২২-২৩ বিপণন বর্ষে ন্যূনতম সহায়ক মূল্য অনুমোদন করেছে
নয়াদিল্লী, ৮ জুন, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয়ক কমিটি খরিফ শস্যের ২০২২-২৩ বিপণন বর্ষে ন্যূনতম সহায়ক মূল্য অনুমোদন করেছে । কেন্দ্র এই সময়কালে উৎপাদনকারীরা যাতে তাঁদের ফসলের যথাযথ মূল্য পান এবং বিভিন্ন ধরণের শস্য উৎপাদনে আগ্রহী হন সেই দিকটি বিবেচনা করে খরিফ শস্যের ন্যূনতম সহায়ক মূল্য বৃদ্ধি করেছে। সাধারণ ধানের জন্য উৎপাদনে ব্যয় হয়েছে কুইন্টাল প্রতি ১ হাজার ৩৬০ টাকা। এই হিসেবে ২০২২-২৩ বিপণন মরশুমে সাধারণ ধানের ন্যূনতম সহায়ক মূল্য নির্ধারিত হয়েছে কুইন্টাল প্রতি ২০৪০ টাকা। এ গ্রেডের ধানের ন্যূনতম সহায়ক মূল্য কুইন্টাল প্রতি ২০৬০ টাকা। সঙ্কর প্রজাতির জোয়ারের ক্ষেত্রে ন্যূনতম সহায়ক মূল্য ধার্য হয়েছে ২০৯৭০ টাকা। কুইন্টাল প্রতি মালডান্ডি জোয়ারের ক্ষেত্রে ২০৯৯০ টাকা, বাজরার ২০৩৫০ টাকা, রাগি ৩৫৭৮ টাকা, ভুট্টা ১৯৬২ টাকা, অড়হরের ডাল ৬৬০০ টাকা, মুগ ৭৭৫৫ টাকা, বিউলির ডাল ৬৬০০ টাকা, চিনাবাদাম ৫৮৫০ টাকা, সূর্যমুখীর বীজ ৬৪০০ টাকা, হলুদ সোয়াবিন ৪৩০০ টাকা, তিল ৭৮৩০ টাকা, নাইজার বীজ ৭২৮৭ টাকা, মাঝারি আঁশযুক্ত তুলো ৬০৮০ টাকা এবং লম্বা আঁশযুক্ত তুলো ৬০৮০ টাকা ন্যূনতম সহায়ক মূল্য নির্ধারিত হয়েছে।
২০১৮-১৯ অর্থবর্ষের বাজেট পেশের সময় সরকার ঘোষণা করে ফসল উৎপাদনের মোট ব্যয়ের ৫০ শতাংশ বেশি হারে ন্যূনতম সহায়ক মূল্য নির্ধারণ করা হবে। সেই অনুযায়ী ২০২২-২৩ কৃষি বিপণন মরশুমে খরিফ শস্যের ন্যূনতম সহায়ক মূল্য নির্ধারণ করা হল। বাজরা, অড়হর, বিউলির ডাল, সূর্যমুখীর বীজ, সোয়াবিন এবং চিনাবাদামের ক্ষেত্রে ন্যূনতম সহায়ক মূল্য কৃষি কাজে ব্যয়ের থেকে যথাক্রমে ৮৫%, ৬০%, ৫৯%, ৫৬%, ৫৩% এবং ৫১% বেশি ধার্য হয়েছে।
বিগত কয়েক বছর ধরে ন্যূনতম সহায়ক মূল্যের পরিমাণ ক্রমশ বৃ্দ্ধি করা হচ্ছে। বাজারের চাহিদা অনুযায়ী শস্য সরবরাহ নিশ্চিত করতে প্রযুক্তি ব্যবহার করে কৃষিকাজে উৎসাহিত করা হচ্ছে। ২০২১-২২ সময়কালের তৃতীয় মূল্যায়ণ অনুযায়ী দেশে শস্য উৎপাদন হয়েছে ৩১ কোটি ৪৫ লক্ষ ১০ হাজার টন। ২০২১-২২ সময়কালের তুলনায় যা ৩৭ লক্ষ ৭০ হাজার টন বেশি। ২০২১-২২ সময়কালে আগের ৫টি অর্থবর্ষের সময়কালের গড় হিসেবে ২ কোটি ৩৮ লক্ষ টন শস্য বেশি উৎপাদিত হয়েছে।
CG/CB/NS
(
উপ-রাষ্ট্রপতিরসচিবালয়
খসড়া নতুন শিক্ষা নীতি সম্পর্কে হঠকারী সিদ্ধান্তের আগে সাধারণ মানুষকে এ বিষয়ে ভালোভাবে বোঝার ও বিশ্লেষণের আহ্বান জানালেন উপ-রাষ্ট্রপতি
নয়াদিল্লি, ০৩ জুন ২০১৯
খসড়া নতুন শিক্ষা নীতি সম্পর্কে হঠকারী সিদ্ধান্তে উপনীত হওয়ার আগে সাধারণ মানুষকে সংশ্লিষ্ট বিষয়টি ভালোভাবে খতিয়ে দেখে বিশ্লেষণ করার আহ্বান জানালেন উপ-রাষ্ট্রপতি শ্রী এম ভেঙ্কাইয়া নাইডু। শ্রী নাইডু রবিবার বিশাখাপত্তনমে ইন্ডিয়ান ইন্সটিটিউট অফ পেট্রোলিয়াম অ্যান্ড এনার্জি আয়োজিত শিক্ষা প্রতিষ্ঠানগুলির মানোন্নয়নে শিল্প – শিক্ষা প্রতিষ্ঠানের মধ্যে দু’দিনের এক মতবিনিময় সভায় উদ্বোধনী ভাষণ দিচ্ছিলেন। শিক্ষার মূল বিষয়গুলি অত্যন্ত গুরুত্বপূর্ণ বলে অভিমত প্রকাশ করে শ্রী নাইডু সংশ্লিষ্ট সমস্ত পক্ষের দৃষ্টি দেওয়ার প্রয়োজনের কথা উল্লেখ করেন। তিনি আরও বলেন, স্কুল ব্যাগের বোঝা কমিয়ে, খেলাধূলার প্রসার ঘটিয়ে সেই সঙ্গে ছাত্রছাত্রীদের মধ্যে নৈতিকতা, বিজ্ঞান মনস্কতা এবং যুক্তিসঙ্গত চিন্তাভাবনার প্রসার ঘটাতে হবে। একই সঙ্গে, স্বাধীনতা সংগ্রামীদের ইতিহাস ও অবদানের মতো বিষয়গুলিকে পাঠ্যসূচির অন্তর্ভুক্ত করতে হবে।
শ্রী নাইডু শিল্প ও শিক্ষা প্রতিষ্ঠানগুলির মধ্যে সমন্বয় রেখে এগিয়ে চলার পরিবর্তে দীর্ঘমেয়াদী ভিত্তিতে সহযোগিতার কথা বলেন। এর ফলে, বিশ্ববিদ্যালয় ও অন্যান্য গুরুত্বপূর্ণ শিক্ষা প্রতিষ্ঠানগুলিতে গবেষণামূলক কাজকর্মের ব্যাপক প্রসার ঘটবে। তিনি কর্পোরেট সংস্থাগুলিতে গবেষণামূলক প্রকল্পের সহায়তার জন্য বিশেষ তহবিল গঠন করার আহ্বান জানান, যাতে উদ্ভাবনমূলক প্রয়াসগুলি আরও গতি পায় এবং এই উদ্যোগ সামাজিক ও অর্থনৈতিক ক্ষেত্রে লাভজনক হয়। বিশ্বের অগ্রণী ১০০টি শিক্ষা প্রতিষ্ঠানের ক্রমতালিকায় ভারতের কোনও প্রতিষ্ঠান না থাকার কথা উল্লেখ করে উপ-রাষ্ট্রপতি দেশের বিশ্ববিদ্যালয় ও অন্যান্য উচ্চ-শিক্ষা প্রতিষ্ঠানগুলিকে আত্মসমীক্ষার মাধ্যমে গুণমান বাড়ানোর কথা বলেন। ভারতকে এক সময়ে ‘বিশ্বগুরু’ হিসাবে গণ্য করা হ’ত বলে উল্লেখ করে উপ-রাষ্ট্রপতি বলেন দেশ শীঘ্রই আরও একবার মেধা ও উদ্ভাবনের ক্ষেত্রে বিশ্বের অন্যতম কেন্দ্রে পরিণত হয়ে উঠবে।
SSS/BD/SB
(Visitor Counter : 126
প্রতিরক্ষামন্ত্রক
গোয়ার মুক্তির হীরক জয়ন্তী বর্ষ উদযাপনে ভারতীয় নৌবাহিনী সামিল
নতুন দিল্লি, ২০ ডিসেম্বর, ২০২১
গোয়া প্রতি বছর ১৯ ডিসেম্বর মুক্তি দিবস উদযাপন করে। এই উপলক্ষে গতকাল পানাজিতে গোয়ার মুক্তির ৬০ তম বার্ষিকীতে হীরক জয়ন্তী বর্ষ উদযাপন অনুষ্ঠানের আয়োজন করা হয়। এই উপলক্ষে প্রধানমন্ত্রী শ্রী নরেন্দ্র মোদী পানাজির আজাদ ময়দানে শহীদ স্মৃতিতে পুষ্পস্তবক অর্পণ করে শ্রদ্ধা জানান। এই অনুষ্ঠানে সেনাবাহিনীর তিন শাখার ১০০ জন কর্মী প্রধানমন্ত্রীকে গার্ড অফ অনার দেন।
প্রধানমন্ত্রী এই উপলক্ষে ভারতীয় নৌবাহিনী, উপকূলরক্ষী বাহিনী এবং অসামরিক প্রতিষ্ঠানগুলির পক্ষ থেকে আয়োজিত এক নৌকো প্যারেড প্রত্যক্ষ করেন। মিরামার সমুদ্র সৈকত থেকে ভারতীয় নৌবাহিনীর একটি যুদ্ধ বিমান ফ্লাইপাস্টে অংশ নেয়।
ভারতীয় নৌ বাহিনীর পশ্চিমাঞ্চলীয় নৌ কমান্ডের ফ্ল্যাগ অফিসার কমান্ডিং-ইন-চিফ ভাইস অ্যাডমিরাল অজেন্দ্র বাহাদুর সিং এবং গোয়া কমান্ডিং এরিয়ার ফ্ল্যাগ অফিসার রিয়াল অ্যাডমিরাল পি জি পাইনুমুতিল প্রমুখ হীরক জয়ন্তী বর্ষ উদযাপন অনুষ্ঠানে উপস্থিত ছিলেন।
CG/BD/SKD/
(Visitor Counter : 79
প্রধানমন্ত্রীরদপ্তর
আগামী ২৮শে এপ্রিল প্রধানমন্ত্রীর আসাম সফর
প্রধানমন্ত্রী ডিফুতে ‘শান্তি, ঐক্য ও উন্নয়ন সমাবেশে’ ভাষণ দেবেন
প্রধানমন্ত্রী কার্বি আংলংয়ে ৫০০ কোটি টাকারও বেশি মূল্যের শিক্ষা ক্ষেত্রে একাধিক উদ্যোগের ভিত্তিপ্রস্তর স্থাপন করবেন
প্রধানমন্ত্রী সাতটি ক্যান্সার হাসপাতাল জাতির উদ্দেশে উৎসর্গ করবেন এবং আসাম জুড়ে সাতটি নতুন ক্যান্সার হাসপাতালের ভিত্তিপ্রস্তর স্থাপন করবেন
প্রধানমন্ত্রী আসামে ২ হাজার ৯৫০টিরও বেশি অমৃত সরোবর প্রকল্পের ভিত্তিপ্রস্তর স্থাপন করবেন, যা প্রায় ১ হাজার ১৫০ কোটি টাকা ব্যয়ে তৈরি হচ্ছে
নতুন দিল্লি, ২৬ এপ্রিল, ২০২২
প্রধানমন্ত্রী শ্রী নরেন্দ্র মোদী আগামী ২৮শে এপ্রিল আসাম সফর করবেন। বেলা ১১টায় তিনি কার্বি আংলং জেলার ডিফুতে ‘শান্তি, ঐক্য ও উন্নয়ন সমাবেশে’ ভাষণ দেবেন। এই অনুষ্ঠান থেকে তিনি শিক্ষা ক্ষেত্রে বিভিন্ন প্রকল্পের ভিত্তিপ্রস্তর স্থাপন করবেন। এরপর দুপুর ১টা ৪৫ মিনিট নাগাদ প্রধানমন্ত্রী ডিব্রুগড়ে আসাম মেডিকেল কলেজে পৌঁছবেন এবং ডিব্রুগড় ক্যান্সার হাসপাতাল জাতির উদ্দেশে উৎসর্গ করবেন। পরে, ৩টে নাগাদ তিনি ডিব্রুগড়ের খানিকর মাঠে একটি জনসভায় যোগ দেবেন। সেখানে তিনি আরও ছ’টি ক্যান্সার হাসপাতাল জাতির উদ্দেশে উৎসর্গ করবেন এবং সাতটি নতুন ক্যান্সার হাসপাতালের ভিত্তিপ্রস্তর স্থাপন করবেন।
কার্বি আংলং-এর ডিফুতে প্রধানমন্ত্রী
এই অঞ্চলের শান্তি ও উন্নয়নের প্রতি প্রধানমন্ত্রীর দৃঢ় প্রতিশ্রুতির উদাহরণ স্বরূপ কেন্দ্রীয় সরকার এবং আসাম সরকারের মাধ্যমে ছ’টি কার্বি জঙ্গি সংগঠনের সঙ্গে সম্প্রতি মেমোরেন্ডাম অফ সেটেলমেন্ট  স্বাক্ষরিত হয়েছে। এমওএস এই অঞ্চলের শান্তির পক্ষে একটি নতুন যুগের সূচনা করেছে। ‘শান্তি, ঐক্য ও উন্নয়ন সমাবেশে’ প্রধানমন্ত্রীর ভাষণ সমগ্র অঞ্চলে শান্তির এই উদ্যোগকে আরও উৎসাহ যোগাবে।
প্রধানমন্ত্রী ডিফুতে পশু চিকিৎসা সম্বন্ধীয় কলেজ, পশ্চিম কার্বি আংলং-এ ডিগ্রি কলেজ এবং পশ্চিম কার্বি আংলং-এ কোলঙ্গায় কৃষি কলেজের ভিত্তিপ্রস্তর স্থাপন করবেন। ৫০০ কোটি টাকারও বেশি মূল্যের প্রকল্পগুলি এই অঞ্চলে দক্ষতা বিকাশ ও কর্মসংস্থানের জন্য নতুন সুযোগ তৈরি করবে।
এই অনুষ্ঠানে প্রধানমন্ত্রী ২ হাজার ৯৫০টিরও বেশি অমৃত সরোবর প্রকল্পের ভিত্তিপ্রস্তর স্থাপন করবেন। প্রায় ১ হজার ১৫০ কোটি টাকা ব্যয়ে রাজ্য সরকার এই অমৃত সরোবরগুলির বিকাশসাধন করবে।
ডিব্রুগড়ে প্রধানমন্ত্রী
আসাম সরকার এবং টাটা ট্রাস্টের যৌথ উদ্যোগে আসাম ক্যান্সার কেয়ার ফাউন্ডেশন রাজ্যজুড়ে ছড়িয়ে থাকা ১৭টি ক্যান্সার কেয়ার হাসপাতালের সঙ্গে দক্ষিণ এশিয়ার বৃহত্তম সাশ্রয়ী মূল্যের ক্যান্সার কেয়ার নেটওয়ার্ক তৈরি করার জন্য একটি প্রকল্প বাস্তবায়ন করেছে। প্রকল্পের প্রথম ধাপের আওতায় ১০টি হাসপাতালের মধ্যে সাতটি হাসপাতালের নির্মাণ কাজ সম্পন্ন হয়েছে এবং তিনটি হাসপাতাল নির্মাণের কাজ বিভিন্ন পর্যায়ে রয়েছে। প্রকল্পের দ্বিতীয় পর্যায়ে সাতটি নতুন ক্যান্সার হাসপাতাল নির্মিত হবে।
প্রকল্পের প্রথম ধাপের আওতায় সম্পন্ন হওয়া সাতটি ক্যান্সার হাসপাতাল জাতির উদ্দেশে উৎসর্গ করবেন প্রধানমন্ত্রী। এই ক্যান্সার হাসপাতালগুলি ডিব্রুগড়, কোকরাঝাড়, বারপেটা, দাররাং, তেজপুর, লখিমপুর এবং জোড়হাটে নির্মিত হয়েছে। প্রধানমন্ত্রী ধুবরি, নলবাড়ি, গোয়ালপাড়া, নগাঁও, শিবসাগর, তিনসুকিয়া এবং গোলাঘাটে সাতটি নতুন ক্যান্সার হাসপাতালের ভিত্তিপ্রস্তর স্থাপন করবেন, যা প্রকল্পের দ্বিতীয় পর্বের আওতায় নির্মিত হবে।
CG/SS/SKD/
(
সংস্কৃতিমন্ত্রক
শ্রীমতি বিজয় রাজে সিন্ধিয়ার সম্মানে আগামীকাল প্রধানমন্ত্রী ভার্চুয়াল এক অনুষ্ঠানে ১০০ টাকার একটি স্মারক মুদ্রা প্রকাশ করবেন
নয়াদিল্লী, ১১ অক্টোবর, ২০২০
প্রধানমন্ত্রী শ্রী নরেন্দ্র মোদী আগামীকাল- ১২ই অক্টোবর ভার্চুয়াল এক অনুষ্ঠানে শ্রীমতি বিজয় রাজে সিন্ধিয়া -কে সম্মান জানানোর জন্য ১০০ টাকার একটি স্মারক মুদ্রা প্রকাশ করবেন। বিজয় রাজে সিন্ধিয়ার জন্ম শতবার্ষিকী উপলক্ষে এই মুদ্রা প্রকাশ করা হবে। অর্থমন্ত্রক বিশেষ এই স্মারক মুদ্রাটি তৈরি করেছে। এই অনুষ্ঠানে শ্রীমতি সিন্ধিয়ার পরিবারের সদস্যরা এবং দেশের বিভিন্ন প্রান্তের থেকে বিশিষ্টজনেরা ভার্চুয়াল প্ল্যাটফর্মের মাধ্যমে অংশগ্রহণ করবেন।
CG/CB/NS
(
প্রতিরক্ষামন্ত্রক
ঘূর্ণিঝড় যশ-এর মোকাবিলায় সশস্ত্র বাহিনীর প্রস্তুতি
নতুন দিল্লি, ২৩ মে, ২০২১
আগামী ২৬ মে পূর্ব উপকূলে আছড়ে পড়তে পারে ঘূর্ণিঝড় যশ। এই ঘূর্ণিঝড়ের মোকাবিলায় সশস্ত্র বাহিনী প্রস্তুতি শুরু করে দিয়েছে। ভারতীয় বিমান বাহিনী আজ ১৫টি বিমানে ৯৫০ জন জাতীয় বিপর্যয় মোকাবিলা রক্ষা বাহিনীর কর্মী এবং তাদের সঙ্গে থাকা ৭০ টন ওজনের সরঞ্জাম জামনগর, বারাণসী, পাটনা থেকে কলকাতা, ভূবনেশ্বর ও পোর্ট ব্লেয়ারে পৌঁছে দিয়েছে। ১৬টি বিমান এবং ২৬টি হেলিকপ্টার প্রস্তুত রাখা হয়েছে। ভারতীয় নৌ বাহিনী মানবিক সহায়তা ও দুর্যোগ মোকাবিলায় ত্রাণ এবং উদ্ধার কাজের জন্য পশ্চিম উপকূল থেকে ভূবনেশ্বর ও কলকাতায় সাহায্য পাঠিয়েছে। পূর্ব নৌ কমান্ড এবং আন্দামান ও নিকোবর কমান্ডের ৮টি জাহাজে মানবিক সহায়তা ও দুর্যোগ মোকাবিলায় ত্রাণ সামগ্রী মজুত রাখা হয়েছে, যাতে দ্রুত ক্ষতিগ্রস্ত মানুষের কাছে সাহায্য পৌঁছে দেওয়া যায়। চিলকা, ভূবনেশ্বর এবং কলকাতায় ৪টি ৪ জন ডুবুরি এবং বন্যা মোকাবিলায় সাহয্যের জন্য ১০টি কলম বাহিনী আগে থেকেই পাঠানো হয়েছে। তারা খুব অল্প সময়ের মধ্যেই প্রশাসনকে সাহায্য করতে প্রস্তুত রয়েছে।
(বন্যা মোকাবিলায় সাহায্যের জন্য ৭ সদস্যের একটি দল এবং দুই সদস্যের ডুবুরির দলকে ইতিমধ্যেই আন্দামান ও নিকোবর দ্বীপপু্ঞ্জের বিভিন্ন স্থানে প্রস্তুত রাখা হয়েছে। পাশাপাশি বিশাখাপত্তনম ও পোর্ট ব্লেয়ারে নৌ বাহিনীর বিমান ও হেলিকপ্টার প্রস্তুত রয়েছে যে কোনো রকমের অনুসন্ধানমূলক কাজ চালানোর জন্য। ভারতীয় সেনার তিনটি ইঞ্জিনিয়ারিং টাস্ক ফোর্স ও বন্যা মোকাবিলায় ৮ কলম বাহিনী ইতিমধ্যেই প্রশাসনের কাজে হাত লাগিয়েছে। সশস্ত্র বাহিনী প্রতিনিয়ত সম্ভাব্য ক্ষতিগ্রস্ত রাজ্যের প্রশাসনের সঙ্গে যোগাযোগ বজায় রেখে চলেছে। কোভিড-১৯ হাসপাতালে চিকিৎসার জন্য জীবনদায়ী অক্সিজেন ও প্রয়োজনীয় ওষুধ সরবরাহের কাজে যাতে কোনো ব্যাঘাত না ঘটে তা সুনিশ্চিত করতে রেল এবং সড়ক পথ সবসময় চালু রাখার জন্য সতর্ক রয়েছে সশস্ত্র বাহিনী। ঘূর্ণিঝড়ের প্রভাব থেকে সাধারণ মানুষের জীবন রক্ষা করা এবং নাগরিকদের সুরক্ষা সুনিশ্চিত করতে সশস্ত্র বাহিনী সর্বদা প্রস্তুত।
CG/SS/SKD
প্রধানমন্ত্রীরদপ্তর
প্রধানমন্ত্রী নরেন্দ্র মোদী রুশ রাষ্ট্রপতি পুটিনের সঙ্গে কথা বলেছেন
তাঁরা দ্বিপাক্ষিক, আঞ্চলিক ও আন্তর্জাতিক নানা বিষয় নিয়ে আলোচনা করেছেন
প্রধানমন্ত্রী কুটনৈতিক পথে আলাপ আলোচনার উপর গুরুত্ব দিয়েছেন
নতুনদিল্লি, ৩০শে জুন, ২০২৩
প্রধানমন্ত্রী নরেন্দ্র মোদী আজ রাশিয়ার রাষ্ট্রপতি ভ্লাদিমির পুটিনের সঙ্গে টেলিফোনে কথা বলেছেন।
(তাঁরা পারস্পরিক স্বার্থ সংশ্লিষ্ট আঞ্চলিক ও আন্তর্জাতিক নানা বিষয় নিয়ে আলোচনা করেন এবং দ্বিপাক্ষিক সম্পর্কের অগ্রগতি খতিয়ে দেখেন।
রাষ্ট্রপতি পুটিন রাশিয়ার সাম্প্রতিকতম ঘটনাবলীর বিষয়ে প্রধানমন্ত্রীকে জানান।
ইউক্রেন পরিস্থিতি নিয়ে আলোচনার সময় প্রধানমন্ত্রী কুটনৈতিক স্তরে আলাপ আলোচনার মাধ্যমে সমস্যার সমাধানের উপর জোর দেন।
দুই দেশের মধ্যে বিশেষ কৌশলগত অংশীদারিত্বকে আরো শক্তিশালী করে তুলতে তাঁদের উদ্যোগ অব্যাহত থাকবে এবং তাঁরা নিজেদের মধ্যে যোগাযোগ বজায় রাখবেন বলে সহমত পোষণ করেছেন।
CG/CB/
প্রধানমন্ত্রীরদপ্তর
বেঙ্গালুরুর বিধান সৌধে সন্ত কবি শ্রী কনক দাস এবং মহর্ষি বাল্মীকির মূর্তিতে প্রধানমন্ত্রীর পুষ্পার্ঘ্য নিবেদন
নয়াদিল্লি, ১১ নভেম্বর ২০২২
প্রধানমন্ত্রী শ্রী নরেন্দ্র মোদী আজ বেঙ্গালুরুর বিধান সৌধে সন্ত কবি শ্রী কনক দাস এবং মহর্ষি বাল্মীকির মূর্তিতে পুষ্পার্ঘ্য নিবেদন করেছেন।
শ্রী কনক দাসকে পুষ্পার্ঘ্য নিবেদন করে প্রধানমন্ত্রী এক ট্যুইট বার্তায় বলেছেন –
“আজ কনক দাসের জন্মবার্ষিকীর পূণ্য লগ্নে আমি বেঙ্গালুরুতে তাঁকে শ্রদ্ধা নিবেদন করেছি। তিনি আমাদের ভক্তির পথ দেখিয়েছেন, কন্নড় সাহিত্যকে সমৃদ্ধ করেছেন এবং সামাজিক একতার বার্তা সঞ্চারিত করেছেন - এর জন্য আমরা তাঁর প্রতি কৃতজ্ঞ।”
প্রধানমন্ত্রী মহর্ষি বাল্মীকিকেও শ্রদ্ধা নিবেদন করেছেন।
শ্রদ্ধা নিবেদনের সময় প্রধানমন্ত্রীর সঙ্গে কর্ণাটকের রাজ্যপাল শ্রী থাওয়ার চাঁদ গেহলট, মুখ্যমন্ত্রী শ্রী বাসবরাজ বোম্মাই সহ বিশিষ্টজনেরা উপস্থিত ছিলেন।
(PG/CB/DM
নীতিআয়োগ
নীতি আয়োগের উদ্যোগে ‘ভারতের রূপান্তরসাধনকারী মহিলা’ পুরস্কারের পঞ্চম সংস্করণের আয়োজন
আজাদি কা অমৃত মহোৎসবের অঙ্গ হিসেবে ৭৫ জন পুরস্কার বিজেতার সম্বর্ধনা
নতুন দিল্লি, ২২ মার্চ, ২০২২
নীতি আয়োগের উদ্যোগে ২১শে মার্চ, ২০২২ তারিখে ‘ভারতের রূপান্তরসাধনকারী মহিলা’ পুরস্কারের পঞ্চম সংস্করণের আয়োজন করা হলো।
ভারতের স্বাধীনতার ৭৫ বছর উপলক্ষে আজাদি কা অমৃত মহোৎসবের অঙ্গ হিসেবে এবছর ৭৫ জন মহিলাকে ‘সশক্ত ও সমর্থ ভারত’ গঠনে তাদের অবদানের জন্য পুরষ্কৃত করা হয়। যেসব মহিলা উদ্যোক্তা বিভিন্ন ক্ষেত্রে কৃতিত্বের স্বাক্ষর রেখেছেন, তাঁদের এই অনুষ্ঠানে স্বীকৃতি জ্ঞাপন করা হয়। পুরস্কার বিজয়ীদের চয়ন প্রক্রিয়া কয়েক মাস ধরে চলেছে। যেসব মনোনয়ন জমা পড়েছিল সেগুলির মধ্য থেকে এই ৭৫ জনকে বেছে নিয়েছে একটি কমিটি।
৭৫ জন বিজয়ীর হাতে পুরস্কার তুলে দেন পুদুচেরির প্রাক্তন উপরাজ্যপাল কিরণ বেদী, রাষ্ট্রসঙ্ঘের প্রাক্তন সহকারী মহাসচিব লক্ষ্মী পুরী, প্রতিরক্ষা গবেষণা উন্নয়ন সংস্থার ডিআরডিও-র অ্যারোনটিক্যাল সিস্টেমের মহানির্দেশক ডঃ টেসি টমাস, স্টেট ব্যাঙ্কের প্রাক্তন চেয়ারপার্সন অরুন্ধতী ভট্টাচার্য, ন্যাসকম-এর সভানেত্রী দেবযানী ঘোষ এবং প্রখ্যাত গায়িকা ইলা অরুণ।
অনুষ্ঠানে উপস্থিত ছিলেন প্রখ্যাত অ্যাথলিট শাইনি উইলসন, ২০২০ সালের অলিম্পিকে ভারোত্তোলনে প্রথম মহিলা হিসেবে পদক জয়ী কর্নাম মালেশ্বরী, টোকিও অলিম্পিকে বক্সিং-এ পদক জয়ী লাভলিনা বোরগোহাইন, প্যারা-ব্যাডমিন্টন সিঙ্গলসে বিশ্বে শীর্ষ স্থান অধিকারী মানসী যোশী, টোকিও অলিম্পিকে ভারতের প্রতিনিধিত্বকারী জিমন্যাস্ট, প্রণতি নায়েক, টোকিও অলিম্পিকে দেশের প্রতিনিধিত্বকারী এবং ২০১৯ সালে এশিয় চ্যাম্পিয়নশিপ ও ২০১৮ সালে এআইবিএ বিশ্ব চ্যাম্পিয়নশিপে পদক জয়ী সিমরনজিৎ কৌর এবং প্রতিরক্ষা মন্ত্রকের মহিলা আধিকারিকরা।
নীতি আয়োগের মুখ্য কার্যনির্বাহী অমিতাভ কান্ত, প্রবীণ উপদেষ্টা আন্না রায়, ভারতে রাষ্ট্রসঙ্ঘের রেসিডেন্স কো-অর্ডিনেটর শম্বি শার্প, বিখ্যাত গায়ক পদ্মশ্রী কৈলাশ খের প্রমুখ অনুষ্ঠানে যোগ দেন।
অনুষ্ঠানে কৈলাশ খের-এর গান এবং দুই নৃত্যশিল্পী ঐশ্বর্যা ও শিঞ্জিনি-র উপস্থাপনা সকলকে মুগ্ধ করে। পুরস্কার বিজয়ীদের নিয়ে একটি কফি টেবিল বুক-এর আনুষ্ঠানিক প্রকাশ হয়।
দেশের যেসব মহিলা নেতৃত্ব দিচ্ছেন, সমাজ জীবনে পরিবর্তন আনছেন তাঁদের অসাধারণ প্রয়াসকে কুর্নিশ জানাতে নীতি আয়োগ এই পুরস্কার প্রদান করে। এই পুরস্কার তাঁদের খুঁজে বেড়ায়, যাঁরা নিজেদের চারপাশে থাকা সমস্ত প্রতিবন্ধকতাকে ভেঙে সমাজে ইতিবাচক প্রভাব ফেলতে পারেন। ২০১৮ সাল থেকে নীতি আয়োগের ওমেন ইন্টারপ্রিনিয়ারশিপ প্ল্যাটফর্ম -এর মাধ্যমে এই পুরস্কার দেওয়া হচ্ছে। এক্ষেত্রে বিশেষ জোর দেওয়া হয়েছে উদ্যোগ পরিচালনার উপর।
এই প্ল্যাটফর্মে মহিলা উদ্যোগপতিদের সুবিধার জন্য নানা তথ্যের সন্নিবেশ ঘটানো হয়েছে। মহিলা নেতৃত্বাধীন সংস্থাগুলির জন্য প্রাণবন্ত পরিবেশ গঠনের পাশাপাশি এই প্ল্যাটফর্ম বর্তমান কর্মসূচি ও পরিষেবাগুলি সম্পর্কে জনসচেতনতা বাড়াবার লক্ষ্যে কাজ করে।
এপর্যন্ত এই প্ল্যাটফর্মের মাধ্যমে ৭৭টি কর্মসূচি ও অনুষ্ঠানের আয়োজন করা হয়েছে এবং এর থেকে ৯০০ রও বেশি মহিলা উদ্যোগপতি উপকৃত হয়েছেন।
CG/SD/SKD/
(Visitor Counter : 149
নতুনওপুনর্নবীকরণযোগ্যজ্বালানিমন্ত্রক
ভারতে নির্গমন হ্রাসের লক্ষ্যমাত্রা ২০৩০ সালের মধ্যে ৩৫ শতাংশ পূরণ করতে ২০০৫ সালের মাত্রার তুলনায় এ পর্যন্ত ২৮ শতাংশ পূরণ হয়েছে
কেন্দ্রীয় বিদ্যুৎ মন্ত্রী শ্রী আর কে সিং " ভারত- আইএসএ এনার্জি ট্রানজিশন ডায়লগ ২০২১"এ মূল বক্তা হিসেবে ভাষণ দিয়েছেন
নতুন দিল্লি, ২৫ আগস্ট ২০২১
ভারতে ইতিমধ্যেই ২০০৫ সালের তুলনায় ২৮ শতাংশ নির্গমন হ্রাস পেয়েছে, যা ২০৩০ সালের মধ্যে ৩৫ শতাংশ লক্ষ্যমাত্রা পূরণ করতে হবে।
এটি ভারতকে বিশ্বব্যাপী কয়েকটি দেশের মধ্যে অন্যতম দেশ হিসেবে চিহ্নিত করে তুলেছে যা নতুন ও পুনর্নবীকরণযোগ্য জ্বালানির দ্রুত প্রসারের পাশাপাশি প্যারিস জলবায়ু পরিবর্তনে-
এর প্রতিশ্রুতি রক্ষা করে।
জ্বালানি খাতে উন্নয়নের গতি বিবেচনা করে ভারত নির্দিষ্ট সময়সীমার মধ্যে এনডিসির প্রতিশ্রুতি রক্ষা করতে বদ্ধপরিকর।
আন্তর্জাতিক সৌর জোট, আই এস এ দ্বারা আয়োজিত " ভারত- আইএসএ এনার্জি ট্রানজিশন ডায়লগ ২০২১"এ প্রধান বক্তা হিসেবে কেন্দ্রীয় বিদ্যুৎ ও নতুন ও পুনর্নবীকরণযোগ্য মন্ত্রী এবং আন্তর্জাতিক সৌর জোটের সভাপতি শ্রী আর কে সিং এই তথ্য জানিয়েছেন।
কেন্দ্রীয় মন্ত্রী অন্যান্য সদস্যদের অবহিত করেন যে, ভারত বিদ্যুৎ খাতের জন্য ১০০ গিগাবাইটের পুনর্নবীকরণযোগ্য শক্তি ধারণ ক্ষমতার মাইলফলক অর্জন করেছে। এটি অত্যন্ত আনন্দ ও গর্বের বিষয়।
বর্তমানে ভারত সৌর বিদ্যুৎ ক্ষমতায় পঞ্চম এবং বায়ু শক্তি ধারণ ক্ষমতার ক্ষেত্রে বিশ্বে চতুর্থ স্থানে রয়েছে।
কেন্দ্রীয় মন্ত্রী বলেন, ভারতের প্রধানমন্ত্রীর দূরদর্শিতা এবং সঠিক নেতৃত্বের ফলে ভারত তার বর্তমান ১৭৫ গিগা ওয়াটের থেকে ২০৩০ সালের মধ্যে ৪৫০ গিগাওয়াট পুনর্নবীকরণযোগ্য জ্বালানি উৎপাদন ক্ষমতা বৃদ্ধির লক্ষ্যমাত্রা নিয়েছে।
CG/ SB
(Visitor Counter : 173
পরিবেশওঅরণ্যমন্ত্রক
শ্রী ভূপেন্দর যাদব পরিবেশ, বন ও জলবায়ু পরিবর্তন মন্ত্রী হিসেবে দায়িত্ব গ্রহণ করেছেন
নয়াদিল্লী, ৮ জুলাই, ২০২১
শ্রী ভূপেন্দর যাদব আজ পরিবেশ, বন ও জলবায়ু পরিবর্তন মন্ত্রকের দায়িত্ব গ্রহণ করেছেন। সাংবাদিকদের সঙ্গে কথা বলার সময় মন্ত্রী সরকারের জন্য কাজ করার সুযোগ দেওয়ায় প্রধানমন্ত্রী শ্রী নরেন্দ্র মোদীকে ধন্যবাদ জানিয়েছেন। যে দায়িত্ব প্রধানমন্ত্রী তাঁকে দিয়েছেন তা পালনের জন্য তিনি সর্বোতভাবে চেষ্টা করবেন।
মন্ত্রকের কার্যভার গ্রহণ করার আগে শ্রী যাদব আজ নতুন দিল্লীতে পরিবেশ মন্ত্রক দপ্তরের কার্যালয়ে চত্ত্বরে একটি গাছের চারা পুঁতেছেন। মন্ত্রকের সচিব শ্রী রামেশ্বর প্রসাদ গুপ্ত সহ উচ্চপদস্থ আধিকারিকরা তাঁকে স্বাগত জানান।
CG/CB/NS
(Visitor Counter : 139
উপ-রাষ্ট্রপতিরসচিবালয়
সমাজের খারাপ জিনিসগুলি নির্মূল করার জন্য যুব সমাজকে এগিয়ে আসার আহ্বান জানালেন উপ-রাষ্ট্রপতি
নয়াদিল্লি, ৮ ডিসেম্বর, ২০১৯
মহিলাদের প্রতি অসম্মান, লিঙ্গ, জাতিগত সমস্যার মতো সমাজের খারাপ জিনিসগুলি নির্মূল করার জন্য যুব সমাজকে এগিয়ে আসার আহ্বান জানালেন উপ-রাষ্ট্রপতি শ্রী এম ভেঙ্কাইয়া নাইডু। পুণেতে বিশ্ববিদ্যালয়রূপে গণ্য সিমবায়োসিস ইন্টারন্যাশনালের ১৬তম সমাবর্তন অনুষ্ঠানের ভাষণে একথা জানান তিনি। উপ-রাষ্ট্রপতি বলেন, মহিলাদের প্রতি অসম্মান সামাজিক অবক্ষয়ের স্বরূপ। শুধুমাত্র আইন বা বিলের মাধ্যমে এই সমস্যার সমাধান করা যাবে না। মহিলাদের প্রতি অসম্মানের মতো অপরাধ আটকানোর জন্য আমাদের মানসিকতারও পরিবর্তন করা প্রয়োজন। এক্ষেত্রে শিক্ষক, ছাত্রছাত্রী এবং শিক্ষা প্রতিষ্ঠানগুলির ভাবনাচিন্তা করতে হবে। আমাদের ভারতীয় মূল্যবোধে মহিলা, গুরু এবং বড়দের প্রতি সম্মান দেওয়ার সংস্কৃতি রয়েছে। এই সংস্কৃতিকে বজায় রাখা প্রয়োজন। একইসঙ্গে, মহিলাদের পরিবারে, সমাজে এবং অর্থনৈতিক দিক স্বশক্তিকরণের প্রয়োজন বলে তিনি জানান। এক্ষেত্রে বিশ্ববিদ্যালয় এবং উচ্চশিক্ষা প্রতিষ্ঠানগুলির বিশেষ নজর দেওয়া প্রয়োজন বলেও উপ-রাষ্ট্রপতি জানান। আমাদের নিত্যদিন যে সমস্ত সমস্যার মুখোমুখি হতে হয়, তার সমাধানে ছাত্রছাত্রীদের এগিয়ে আসার আহ্বান-ও জানান উপ-রাষ্ট্রপতি। মানব জীবনের প্রয়োজনের অনুরূপ বিজ্ঞান ও প্রযুক্তিকে কাজে লাগানো প্রয়োজন বলেও মত প্রকাশ করেন শ্রী নাইডু। প্রযুক্তিকে কাজে লাগিয়ে আমাদের শিক্ষা ব্যবস্থার আধুনিকীকরণেরও প্রয়োজন বলে জানান তিনি।
এদিন অনুষ্ঠানে জাতির জনক মহাত্মা গান্ধী এবং বাবাসাহেব আম্বেদকরের প্রতি শ্রদ্ধাজ্ঞাপন করেন উপ-রাষ্ট্রপতি শ্রী এম ভেঙ্কাইয়া নাইডু। মানবজাতির উন্নয়নে এই দুই মহামানবের অবদানের কথাও ছাত্রছাত্রীদের সমানে তুলে ধরেন উপ-রাষ্ট্রপতি।
এই সমাবর্তন অনুষ্ঠানে বিশিষ্ট কবি, গীতিকার, চিত্রনাট্যকার শ্রী জাভেদ আখতার এবং বিশিষ্ট বিজ্ঞানী ডঃ টেসি থমাসকে সাম্মানিক ডক্টরেট উপাধি প্রদান করা হয়। তাঁদের শুভেচ্ছা জানান উপ-রাষ্ট্রপতি।
এদিনের সমাবর্তন অনুষ্ঠানে বিভিন্ন দেশের প্রান্ত থেকে এবং ৮৫টি দেশ থেকে ছাত্রছাত্রীরা উপস্থিত ছিলেন।
SSS/SS/DM
(Visitor Counter : 90
স্বাস্থ্যওপরিবারকল্যাণমন্ত্রক
দেশে অভূতপূর্ব সাফল্য অর্জিত : চিকিৎসাধীন সংক্রমিতের সংখ্যা ১৪৬ দিন পর কমে হয়েছে ৩.৬৩ লক্ষ দৈনিক ৩০ হাজারের কম নতুন করে সংক্রমণ হচ্ছে
নয়াদিল্লী, ১১ ডিসেম্বর, ২০২০
ভারতে আজ চিকিৎসাধীন সংক্রমিতের সংখ্যা হ্রাস পেয়ে হয়েছে ৩,৬৩,৭৪৯ জন। ১৪৬ দিন পর এই সংখ্যা সর্বনিম্ন। ১৮ই জুলাই চিকিৎসাধীন সংক্রমিত ছিলেন ৩,৫৮,৬৯২ জন।
দেশে সংক্রমিত চিকিৎসাধীনের সংখ্যা ক্রমশ হ্রাস পাচ্ছে। ভারতে মোট সংক্রমিতের মাত্র ৩.৭১ % এই মুহুর্তে চিকিৎসাধীন।
গত ২৪ ঘন্টায় ৩৭,৫২৮ জন কোভিড মুক্ত হয়েছেন। এরফলে মোট চিকিৎসাধীন সংক্রমিতের সংখ্যা ৮,৫৪৪-তে হ্রাস পেয়েছে।
গত ২৪ ঘন্টায় ভারতে নতুন করে সংক্রমিত হয়েছেন ২৯,৩৯৮ জন। দেশে মোট সংক্রমণ মুক্ত হয়েছেন ৯২,৯০,৮৩৪ জন। সুস্থ হয়ে ওঠা এবং সংক্রমিত চিকিৎসাধীনের মধ্যে পার্থক্য ৮৯,২৭,০৮৫। সুস্থতার হার বৃদ্ধি পেয়ে হয়েছে ৯৪.৮৪ %। এদের মধ্যে ৯৭.৯% ১০টি রাজ্য ও কেন্দ্রশাসিত অঞ্চলের বাসিন্দা। একদিনে কর্ণাটকে ৫০৭৬ জন, মহারাষ্ট্রে ৫০৬৮ জন এবং কেরালায় ৪৮৪৭ জন আরোগ্য লাভ করেছেন।
গত এক সপ্তাহের পরিসংখ্যান থেকে দেখা যাচ্ছে দৈনিক হিসেবে মহারাষ্ট্রের ৬৭০৩ জন, কেরালার ৫১৭৩ জন ও দিল্লীতে ৪৩৬২ জন কোভিড মুক্ত হয়েছেন।
১০টি রাজ্য ও কেন্দ্রশাসিত অঞ্চলে নতুন যারা সংক্রমিত হচ্ছেন তাঁদের ৭২.৩৯% বাস করেন। কেরালায় ৪৪৭০ জন, মহারাষ্ট্রে ৩৮২৪ জন নতুন করে সংক্রমিত হয়েছেন।
গত ২৪ ঘন্টায়, ৪১৪ জন কোভিডের কারণে মারা গেছেন। এদের মধ্যে ৭৯.৯৫%, ১০টি রাজ্য ও কেন্দ্রশাসিত অঞ্চলের বাসিন্দা। মহারাষ্ট্রে ৭০ জন, দিল্লীতে ৬১ জন ও পশ্চিমবঙ্গে ৪৯ জন মারা গেছেন।